CELEX: 32016R0603
Language: fi
Date: 2016-04-18 00:00:00
Title: Neuvoston täytäntöönpanoasetus (EU) 2016/603, annettu 18 päivänä huhtikuuta 2016, Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta

20.4.2016   
               
               
                  FI
               
               
                  Euroopan unionin virallinen lehti
               
               
                  L 104/8
               
            NEUVOSTON TÄYTÄNTÖÖNPANOASETUS (EU) 2016/603,
      annettu 18 päivänä huhtikuuta 2016,
      Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta 23 päivänä maaliskuuta 2012 annetun neuvoston asetuksen (EU) N:o 267/2012 (1) ja erityisesti sen 46 artiklan 2 kohdan,
      ottaa huomioon unionin ulkoasioiden ja turvallisuuspolitiikan korkean edustajan ehdotuksen,
      sekä katsoo seuraavaa:
      
                  (1)
               
               
                  Neuvosto antoi 23 päivänä maaliskuuta 2012 asetuksen (EU) N:o 267/2012.
               
            
                  (2)
               
               
                  Kiina, Ranska, Saksa, Venäjän federaatio, Yhdistynyt kuningaskunta ja Yhdysvallat, joita unionin ulkoasioiden ja turvallisuuspolitiikan korkea edustaja tuki, pääsivät 14 päivänä heinäkuuta 2015 Iranin kanssa sopimukseen Iranin ydinalaa koskevasta pitkän aikavälin kattavasta ratkaisusta. Yhteisen kattavan toimintasuunnitelman (Joint Comprehensive Plan of Action, JCPOA) menestyksellinen täytäntöönpano varmistaa Iranin ydinohjelman yksinomaan rauhanomaisen luonteen ja mahdollistaa kaikkien ydinalaan liittyvien pakotteiden kattavan poistamisen.
               
            
                  (3)
               
               
                  Yhdistyneiden kansakuntien (YK) turvallisuusneuvosto hyväksyi 20 päivänä heinäkuuta 2015 päätöslauselman 2231 (2015), jossa hyväksytään yhteinen kattava toimintasuunnitelma, kehotetaan suunnitelman täysimääräiseen täytäntöönpanoon toimintasuunnitelmassa asetetun aikataulun mukaisesti ja määrätään suunnitelman mukaisesti toteutettavista toimista.
               
            
                  (4)
               
               
                  YK:n turvallisuusneuvoston päätöslauselmalla 2231 (2015) hyväksytyssä yhteisessä kattavassa toimintasuunnitelmassa määrätään erityisesti, että unioni poistaa tiettyjä henkilöitä ja yhteisöjä koskevat käyttöön otetut rajoittavat toimenpiteet ”siirtymäpäivänä” (18 päivä lokakuuta 2023), joka on kahdeksan vuotta ”hyväksymispäivästä” (18 päivä lokakuuta 2015), tai aikaisempana ajankohtana, joka perustuu Kansainvälisen atomienergiajärjestön (IAEA) pääjohtajan IAEA:n hallintoneuvostolle ja yhtäaikaisesti YK:n turvallisuusneuvostolle esittämään raporttiin, jossa todetaan IAEA:n päätyneen siihen, että kaikki Iranissa oleva ydinmateriaali on edelleen rauhanomaisessa käytössä, jäljempänä ’laajapohjainen valvontaraportti’.
               
            
                  (5)
               
               
                  Neuvosto on tarkastellut uudelleen perusteluja, jotka koskevat yhtä rajoittavien toimenpiteiden kohteena siirtymäpäivään saakka olevaa yhteisöä, ja päätti täydentää perusteluja.
               
            
                  (6)
               
               
                  Tämän asetuksen liitteessä olevaa merkintää olisi sovellettava 22 päivään lokakuuta 2016.
               
            
                  (7)
               
               
                  Näin ollen asetus (EU) N:o 267/2012 olisi muutettava tämän mukaisesti,
               
            ON HYVÄKSYNYT TÄMÄN ASETUKSEN:
      1 artikla
      Muutetaan asetuksen (EU) N:o 267/2012 liite IX tämän asetuksen liitteen mukaisesti.
      2 artikla
      Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Luxemburgissa 18 päivänä huhtikuuta 2016.
         
            
               Neuvoston puolesta
            
            
               Puheenjohtaja
            
            F. MOGHERINI
         
      
      
         (1)  EUVL L 88, 24.3.2012, s. 1.
      
         LIITE
         Lisätään asetuksen (EU) N:o 267/2012 liitteessä IX olevaan I.B osaan merkintä 22 päivään lokakuuta 2016 saakka seuraavasti:
         I   Ydinalaan tai ballistisiin ohjuksiin liittyvään toimintaan osallistuvat henkilöt ja yhteisöt sekä Iranin hallitukselle tukea antavat henkilöt ja yhteisöt
         B.   Yhteisöt
         
            
                         
                     
                     
                        Nimi
                     
                     
                        Tunnistetiedot
                     
                     
                        Perusteet
                     
                     
                        Luetteloon merkitsemisen päivämäärä
                     
                  
                        ”7a (*).
                     
                     
                        Bank Saderat Iran (mukaan lukien kaikki haarakonttorit) ja tytäryhtiöt:
                     
                     
                        Bank Saderat Tower, 43 Somayeh Ave, Tehran, Iran.
                     
                     
                        Bank Saderat on maaliskuussa 2009 käsitellyt puolustusteollisuuden järjestön (Defence Industries Organisation, DIO) rembursseja ja näin ollen rikkonut YK:n turvallisuusneuvoston päätöslauselman 1737 määräyksiä, joissa DIO nimetään ja joissa näin ollen edellytetään, että kaikki sille kuuluvat varat, rahoitusomaisuus ja taloudelliset resurssit jäädytetään ja että varoja, rahoitusomaisuutta ja taloudellisia resursseja ei saa luovuttaa sen käyttöön. Käsitellessään kyseisiä rembursseja Bank Saderat on avustanut DIO:ta myös YK:n turvallisuusneuvoston päätöslauselmaan 1747 sisältyvän kiellon, joka koskee aseiden tai niihin liittyvän materiaalin hankkimista ja toimittamista Iranin toimesta, rikkomisessa.
                     
                     
                         
                     
                  
                        
                                    a)
                                 
                                 
                                    Bank Saderat plc (London)
                                 
                              
                     
                        5 Lothbury, London, EC2R 7 HD, UK
                     
                     
                        100-prosenttisesti Bank Saderatin omistuksessa oleva tytäryhtiö.
                     
                     
                         
                     
                  
         
            (*)  Neuvoston täytäntöönpanoasetuksen (EU) 2016/603 mukaisesti tätä merkintää sovelletaan 22 päivään lokakuuta 2016.”